«alikonline.ir» - Սուրբ Աթոռում Հայաստանի արտակարգ եւ լիազօր դեսպան Միքայէլ Մինասեանն անդրադարձել է Վատիկանի թանգարանում պահւող հայկական խաչքարին: «Խաչքարերը մեր պատմութեան ու մշակոյթի, թերեւս, ամենախորհրդանշական վկաներն են: 2014 թւականին Վատիկանեան թանգարաններում բացւեց եւ մշտական ցուցադրութեան դրւեց հայկական միջնադարեան խաչքար։ 1246 թ. թւագրւող խաչքարն այդ օրւանից իր պատւաւոր տեղն ունի Վատիկանեան թանգարանների Ուրբանոս 8-րդ Պապի անւան ցուցասրահում` հանրայայտ Սիքստինեան կապելլայի հարեւանութեամբ։